
DĖL ATSAKYMŲ PATEIKIMO




Viešojo pirkimo komisija 2025-08-22, 2025-08-25 – 2025-08-28 CVP IS priemonėmis gavo tiekėjų paklausimų dėl techninių specifikacijų ir kitų pirkimo dokumentų tikslinimo: 
	[bookmark: _Hlk40448223]Eil. Nr.
	Klausimai
	Atsakymai

	1.
	„Prašome patikslinti ar Rangovui reikia įsivertinti medžių atkūriamąją vertę? Jei taip, kokia suma?“
	Atsižvelgdama į Jūsų pateiktą pastabą, viešojo pirkimo komisija informuoja, kad atkuriamosios vertės vertinti nereikia.


	2.
	„Prašome patikslinti ar prie trinkelių dangos 3 cm pasluoksnio įrengimą vertinti granito skaldos atsijomis, ar galima bus įrengti skaldos atsijomis?“
	Prašome vertinti taip, kaip numatyta Techniniame darbo projekte.

	3.
	„5.2. skyriuje 5.2.3 ir 10 skyriuje 10.4 eilutėse numatytas 3 cm storio pasluoksnio įrengimas granitinėms trinkelėms, ar nereikėtų granitinių trinkelių įrengti ant betoninio pagrindo? Taip pat patikslinkite ar trinkelės pjauto ir deginto paviršiaus, trinkelės šonai ir apačia pjauti? Prašome patikslinti papildant žiniaraštį.“
	Prašome vertinti taip, kaip numatyta Techniniame darbo projekte.

	4.
	„Susisiekimo dalies projekto TS nurodyta, kad kelio ženklai turėtų būti - dvigubo lenkimo aliuminio skardos, jie ganėtinai brangensi nei standartiniai, ar galima vertintis kitokius, standartinius kelio ženklus? Cinkuotos skardos?“
	Prašome vertinti standartinius kelio ženklus iš cinkuotos skardos.


	5. 
	„Prašome patvirtinti, kad Tiekėjai neturi vertintis nukirstų medžių atkuriamosios vertės. Jei turi, prašome pateikti nukirstų medžių atkuriamosios vertės sumą be PVM kurią visi Tiekėjai įsivertins vienodai.“
	Atsakymas į klausimą pateiktas 1 eilutėje.

	6.
	„Prašome nurodyti asfalto AC 11 VN bituminio rišiklio markę Jaunimo g. ir žiedinėje sankryžoje“
	Nurodome: AC 11 VN bitumo rišiklio markė - 70/100; o žiedinėje sankryžoje AC 11 VN - 45/80-65. 


	7.
	„žiniaraščio pozicija "Segmentinės tvoros su varteliais įrengimas, kai H=2,0m" 58 m. Prašome pateikti technines specifikacijas šiai tvorai, varteliams, taip pat nurodykite kiek vienetų vatrelių“
	Pridedame technines specifikacijas

	8.
	„Projektinė situacija: lietaus nuotekų šalinimo dalies projekte (dokumento žymuo CPO303386/2024-TDP-VN-05), yra numatytas 160l/s našumo paviršinių nuotekų valymo įrenginys. Paviršinių lietaus nuotekų valymo įrenginys numatytas gelžbetoninis, taip ribojant konkurenciją rinkoje, perkančiajai organizacijai rinktis bent iš kelių galimų skirtingo medžiagiškumo gamintojų.
Prašymas patikslinti: prašome patvirtinti, kad rangovas gali vertinti ne prastesnių parametrų alternatyvų sprendinį - plieninį spirališkai gofruotą požeminį naftos atskirtuvą, pagamintą iš cinko ir polimerine danga dengto plieno (atitinka LST EN 10346, bei LST EN 10169 standartų reikalavimus, kurio ilgaamžiškumas agresyvioje aplinkoje siekia 100 m ir daugiau), išlaikant visus projekte numatytus reikalavimus paviršinių lietaus nuotekų valymo įrenginiui. Plieniniai spirališkai gofruoti naftos atskirtuvai turi gamybos kontrolės atitikties sertifikatus, išduotus nepriklausomų laboratorijų ir yra ženklinami CE ženklu. Plieniniai spirališkai gofruoti naftos atskirtuvai yra lengvai perdirbamas ir ekologiškas gaminys. Gamybos metu į aplinką yra išskiriamas mažesnis CO2 dujų kiekis lyginant su kito medžiagiškumo gaminiais, taip pat turi EPD (aplinkosauginė produkto deklaracija) ir atitinka ISO 14025 standarto keliamus reikalavimus.“
	Informuojame, kad tiekėjas gali vertintis alternatyvius, ne prastesnių parametrų, valymo įrenginius (Pirkimo sąlygų 2.4 punktas).


	9.
	„žiniaraščio pozicija 11.7 Apsauginių vamzdžių (remontinio dėklo) įrengimas 23 m, prašome pateikti technines specifikacijas šiai pozicijai. Iš kokios medžiagos šis apsauginis vamzdis?“
	Pateikta Techninio darbo projekto „Techninių specifikacijų“ p. 1.19.

	10.
	„Su pirkimo dokumentacija pateiktame Darbų kiekių žiniaraštyje „Darbų kiekių žiniaraščiai Nr.1-Nr. 4 (Pirkimo sąlygų 4 priedas)-1“, nuotekų šalinimo dalyje, poz. Nr. 2.1 – 2.6 nurodote Plastikinių S klasės DN200-DN800 vamzdžių klojimą. Su pirkimo dokumentais pateiktame Nuotekų šalinimo dalies projekte, išilginiuose profiliuose nurodote PP SN8 klasės vamzdynus. Tuo tarpu Aiškinamajame šio projekto dalies rašte nurodote: „Rangovo pageidavimu, susiderinus su technine priežiūra, projekte numatytos medžiagos gali būti keičiamos į analogiškas, neprastesnės kokybės, atitinkančias normatyvinius reikalavimus.“ Prašome nurodyti kokius vamzdžius (PVC ar PP) gali/turi Tiekėjai vertintis, teikdami pasiūlymą?“
	Prašome vertinti PP SN8 klasės vamzdynus.

	11.
	„Su pirkimo dokumentacija pateiktoje Nuotekų šalinimo dalyje, nuo šulinio Nr. L-51 iki šulinio Nr. L-55 vamzdynas D800 numatytas kloti uždaru būdu. Iš išilginio profilio matome, kad numatyta atkarpa kloti labai nedideliame gylyje. Numatytas vyraujantis gylis 2,0 – 1,93 – 2,33 – 3,7m yra technologiškai nepakankamas tokio, kaip d800 vamzdžio klojimui uždaru būdu. Kaip iš projekto plano matome, vamzdynas numatomas kloti po kelio danga. Technologiškai klojant uždaru būdu gręžimo technikai naudojamas didelis kiekis vandens. Klojant vamzdyną po keliu, yra didelė tikimybė, kad bus sugadinta/išplauta ne tik kelio konstrukcija, bet ir danga. Norint tokio diametro (d800) vamzdyną pakloti uždaru būdu, jis turi būti įgilintas ne mažiau, nei 4m gylyje arba klojamas atvirai, atstatant visas esamas dangas. Prašome patikslinti, kaip įvertinti darbus minėtoje (Nr. L51 – L55) atkarpoje.“
	Informuojame, kad yra atitinkamos technologijos tokio diametro vamzdynus įrengti uždaru būdu. Tiekėjas turi įsivertinti vamzdynų klojimą uždaru būdu, pagal pasirinktą tinkamą technologiją.


Jei dėl nenumatytų aplinkybių, danga būtų išardoma, tai jos atstatymas vykdomas visu dangos pločiu.

	12.
	„Darbų kiekių žiniaraščio Nr. 1 (Susisiekimo dalis) 1.4. eilutėje yra nurodytas Betoninių bordiūrų (vejos ir gatvės) demontavimas ir išvežimas Rangovo pasirinktu atstumu kiekis - 1080/71 (m). Prašome perkančiosios organizacijos paaiškinti, kaip turime suprasti šį konkrečių darbų kiekį. Tikslus darbų kiekių nustatymas leis tiekėjui tiksliai apskaičiuoti darbų kainą bei bendrą įkainį.“
	Patiksliname Darbų kiekių žiniaraštį (pridedama) (1.4 pozicija. Vertinti 1080 m.)

	13. 
	„Nuotekų šalinimo techninio darbo projekto 41 psl. vaizduojamas uždaru būdu įrengiamas D600 diametro  237 m vamzdis, 47 psl. vaizduojamas uždaru būdu įrengiamas D800 diametro 318 m vamzdis. 41 psl. yra suderintas su UAB Ukmergės vandenimis. Darbų kiekių žiniaraštyje įrengiama D800 318 m vamzdžio, D600 m vamzdžio įrengimo nepateikta. Prašome ištaisyti brėžinius, darbų kiekių žiniaraštį nurodant kokio diametro ir kiek m vazdžio turi būti įrengiama uždaru  būdu.“
	Pateikiame patikslintą Techninio darbo projekto VN dalį (pridedama), vertinti taip kaip pateikta Darbų kiekių žiniaraštyje.


	14.
	„Įrengiant D800 diametro vamzdį uždaru būdu 2,5 m gylyje bus iškilnota esama asfalto danga. Prašome pateikti dangų atstatymo kiekius neremontuojamoje Jaunystės g. atkarpoje. Pabrėžiame, kad didžioje neremontuojamos  Jaunystės g. atkarpos dalyje reikės perkloti asfalto dangą dėl didelio diametro vamzdžių kurie bus įrengiami uždaru būdu.“
	Informuojame, kad nuotekų tinklus reikia kloti uždaru būdu, kad kuo mažiau būtų ardoma esama dangos konstrukcija. Jei dėl nenumatytų aplinkybių, danga būtų išardoma, tai jos atstatymas vykdomas visu dangos pločiu, naudojant sekančią dangos konstrukciją:
- 10 cm - asfaltas AC 16 PD;
- 20 cm - skaldos pagrindo sluoksnis;
- 40 cm - apsauginis šalčiui atsparus sluoksnis.

	15.
	„Neremontuojamoje Jaunystės g. atkarpoje įrengiami nauji šuliniai. Bus ardomas esamas asfaltas, kasomos duobės šulinių įrengimui. Prašome papildyti darbų kiekių žiniaraštį dangų atstatymo darbais.“
	Dangos konstrukcijos atstatymui prie šulinių vertintis - 35 m2, kai konstrukcija:
10 cm - asfaltas AC 16 PD;
20 cm - skaldos pagrindo sluoksnis;
40 cm - apsauginis šalčiui atsparus sluoksnis.
Darbų kiekių žiniaraštį papildome (pridedama).

	16.
	„Prašome pateikti lietaus nuotekų išleidėjo žiočių brėžinius, technines specifikacijas“
	Papildoma lietaus nuotekų išleidėjo įrengimo schema (pridedama), vadovautis LK 2.2 įrengimo albumu.

	17.
	„pirkimo dokumentų projekto CPO303386/2024-TDP-E "Elektrotechnikos dalis" darbų kiekių žiniaraščiuose "Lauko dalis""54 e.Demontuojamos esamos atramos - 1 kompl....".Patikslinkite, kokį skaičių atramų ir šviestuvų bei kiek metrų laidų demontuoti verinant šio pirkimo pasiūlymą“
	Patiksliname Darbų kiekių žiniaraštį (pridedama) – išimta pozicija Nr. 28.

	18.
	„Prašome patikslinti, ar Rangovas turi įsivertinti kertamų medžių atkuriamąją vertę? Jeigu taip, prašome nurodyti medžių atkuriamosios vertės sumą.“
	Atsakymas į klausimą pateiktas 1 eilutėje.

	19.
	„Projekto susisiekimo dalies „Excel“ formos darbų kiekių žiniaraščio 1.4 pozicijoje pateiktas kiekis 1080/71 m. Prašome patikslinti kiekį.“
	Patiksliname Darbų kiekių žiniaraštį (pridedama) (1.4 pozicija. Vertinti 1080 m.)

	20.
	„Projekte nurodyta įrengti segmentinę tvorą h=2 m su "H" formos profilio stulpais. Prašome patikslinti, ar galima naudoti tvoros įrengimui standartinius stulpus 60x40mm, sienelės storis 2 mm?“
	Prašome vertinti 60x40 mm stulpus.

	21.
	„Projekto apšvietimo dalies medžiagų žiniaraštyje nurodytas 19 W LED šviestuvų skaičius 17 vnt. Apšvietimo tinklo principinėje schemoje šių šviestuvų yra 15 vnt. Prašome patikslinti, koks 19 W LED šviestuvų kiekis?“
	Prašome vertinti 15 vnt.

Pateikiame patikslintą Darbų kiekių žiniaraštį (pridedama).


	22.
	„Projekto nuotekų šalinimo dalies 41 puslapyje pateiktas Inžinierinių tinklų planas kuriame šuliniai L-51, L-52, L-53, L-54 yra po pėsčiųjų ir dviračių taku. Projekto 48 puslapyje pateiktame Inžinierinių tinklų plane šie šuliniai yra pavaizduoti gatvės važiuojamojoje dalyje. Prašome patikslinti pagal kurį Inžinierinių tinklų planą bus įrengiama ši nuotekų šalinimo tinklų atkarpa?“
	Pateikiame patikslintą VN dalį (pridedama).



	23.
	„Projekto nuotekų šalinimo dalyje yra nurodyta įrengti plastikinius vamzdžius PE100 RC klasės DN 800 - 318 m. Šioje atkarpoje yra naujai įrengta gatvės danga. Įrengiant lietaus nuotekų šalinimo tinklus uždaru būdu mažame gylyje bus deformuota esama danga. Prašome patikslinti, ar būtų galimybė paklotis S klasės DN 800 vamzdžius atviru būdu ir atstatyti gatvės dangą?“
	Nuotekų tinklus reikia kloti uždaru būdu, kad kuo mažiau būtų ardoma esama dangos konstrukcija. Jei dėl nenumatytų aplinkybių, danga būtų išardoma, tai jos atstatymas vykdomas visu dangos pločiu, naudojant sekančią dangos konstrukciją:
- 10 cm - asfaltas AC 16 PD;
- 20 cm - skaldos pagrindo sluoksnis;
- 40 cm - apsauginis šalčiui atsparus sluoksnis.

	24.
	„Projekto elektrotechninės dalies žiniaraštyje numatyta įrengti aliuminines 6 ir 8 m. aukščio flanšu prie pamato tvirtinamas atramas su tokio pat tipo pamatais. Aliumininės atramos yra apie 3 - 4 kartus brangesnės negu standartinė plieninės cinkuotos atramos. Ar galima žiniaraštyje vietoje aliumininių atramų vertinti ir vėliau įrenginėti standartines plienines atramas, jei nėra kažkokių specifinių sąlygų dėl ko jos tokios buvo suprojektuotos ?“
	Prašome vertinti standartines plienines atramas

	25.
	„Prašome patikslinti kokio aukščio atramos turi būti įrengiamos : ar 8 m. aukščio , kaip nurodyta žiniaraštyje, ar 7 m. kaip pateikta projekto medžiagų techninėje specifikacijoje?“
	Prašome vertinti 7m aukščio atramą su 1m gembe. Šviestuvas 8m aukštyje.


	26.
	„Prašome patikslinti tranšėjų kasimo ir uždarų praėjimų ilgius, nes duotas kabelio ilgis yra 570 m., o bendras kabelio apsauginio vamzdžio ilgis 690 m.?“
	Tiksliname: elektros kabelis su varinėmis gyslomis 3x2,5 mm2 (grunte) - 120m.,
Elektros kabelis su aliumininėmis gyslomis 4x16 mm2 (grunte)-570m. 
viso gaunasi 690m.

	27.
	„Prašome patikslinti 19 W šviestuvų skaičių 15 , ar 17 vnt. , nes brėžinyje ir žiniaraštyje duomenys skiriasi?“
	Atsakymas į klausimą pateiktas 21 eilutėje

	28.
	„Prašome patikslinti kabelio galinių movų skaičių , nurodyta 36 vnt. tačiau kabelio atkarpų yra gerokai daugiau.“
	Informuojame, kad kabeliui Al 4x16mm - gaunasi 36 vnt. Kabeliui Cu 3x2,5mm galinių movų nereikia.



RIDEDAMA:
1. Paviršinių nuotekų valymo įrenginių teritorijos aptvėrimas (7 klausimas);
2. Techninio darbo projekto VN dalis;
3. Lietaus nuotekų išleidėjo įrengimo schema (16 klausimas);
4. Patikslinti Darbų kiekių žiniaraščiai (2025-08-29 redakcija) (Pirkimo sąlygų 4 priedas).

